
Insignis odes in Ascensionem Domini 
translatio 

Praeludium ad Legionensem 

Parce mihi, vates, manibus tractare profanis 
Qui tua non vereor carmina: parce mihi. 

Te miror Christi valide captare volatum, 

Et timidis alis cogor ad astra sequi. 

Non sic Melpomene Flaccum, non Pallas Homerum 
Non vulsum rapiunt Orphica plectra nemus. 

Christum in caelum ascendentem sic Petrus campellat: 

....Ergo, Pastor amabilis, 

Linquis solivagum valle miserrima 
Perfusum lacrimis gregem, 

Et sursum penetrans aera liquidum 
Aeternas repetis domos? 

Quo rapti miseri parvuli ab ubere 
Convertant oculos pios? 

• ij 

Quid terris videant;‘ora quibus datum 
Jesu Cernere, splendida? 

Vocem dulcissimam qui meruit tuam. 

Quod nqp despiciat melos? 

Si nos vita fugit, vivere possumus? 

Quis ventos premat horridos? 

Te occulto, tumidum quis mare temperet? 

Heu crudelis et invida 
Nubes! quid quereris tam breve gaudium? 

O quam tu locuples abis, 

Quam nos, heu! inopes funere deseris! 

Daniel Restrepo, S. J. 

Pasti ia civitate Columbiana 

HORATIUS POETA LYRICUS 


Poeta Venusinus opus lyricum exigere voluit inmortale: mo- 
numetitum aere perennius w ; quod adsecutum se esse non solum 
ipse fatetur qui ait; non omnis moriar... postera crescam laude re- 
cens {1 \ sed multi praecipue veterum scriptorum qui eum stili subli¬ 
mitate. sermonis elegantia, metricae adcuratione, lyrica vi excellen¬ 
tissimum laudibus cumulant. Sic Ovidius (3> : 

Detinuit nostras numerosus Horatius aures 
Dum ferit Ausonia carmina culta lyra. 

Quintilianus vero (4) : «Lyricorum Horatium fere solum legi dig¬ 
num; nam et adsurgit aliquando et plenus est jucunditatis et gratiae, 
et varius figuris et verbis felicissime audax». Ante Horatium genus 
lyricum ab Alexandrinis Romam delatum erat, quorum conatus fruc¬ 
tus attulit parvos donec nostri poetae studio et opera stabilitatem 
adeptum est et perfectionem. Alcaei et Sapphus potius quam Pindari 
vestigiis adhaesit; credebat enim lyrismum Dorium argumentorum 
difficultate, metrorum nimia varietate et libertate incrementi, extera¬ 
rum gentium imitationi repugnare, dum Aeolius regularitate metri 
gaudet, analysi propriisque sensibus praebet locum. Hinc Julio Anto¬ 
nio, triumviri filio, petenti ut Augusti bellicas laudes Pindarico modo 
caneret, respondit; 

Pindarum quisquis studet aemulari 
Jule, ceratis ope Daedalea 
Nititur pennis, vitreo daturus 
Nomina Ponto . (5) 

Sunt tamen et aliquae odae Pindaricae hortatu Mecaenatis 
compositae, ut populo Romano, carminum bellicorum amico, morem 

(1) III. Carm XXX 1. — (2) id. XXX, 6.-(3) Trist. IV. 10, 45.— (4) Inst. Orat. 10. 9, 96.-(5) IV carm. II. 14 

gereret, et morum instaurationi ab Augusto susceptae conlaboraret. 
Graecorum igitur viam secutus non Horatius exscripsit sed imitatus 
est, non ut pedisequus sed ut qui exemplaria intuens suo penicillo 
suisque coloribus alia expingit. Non desunt tamen Horatii obtrecta¬ 
tores quibus ne quis benignior indulgeat, ea meminisse juvabit quae 
Thomas Vallaurius opportune scripsit (1) : «Quamquam enim Graeco¬ 
rum fuit studiosissimus, ex patriis tamen moribus atque ex suo in¬ 
genio. Romuleam plane vim et splendidam hausit brevitatem quae in 
gravioribus argumentis Pindari magnificentiam feliciter compensavit. 
In celebrandis domesticis factis, tam propriis coloribus usus est ut 
sumi potuerint a Graecorum nemine. Et revera omnino suus adparet 
Horatius quotiescumque in patriis argumentis versatur; veluti cum 
Augustum celebrat ob victorias ab hostibus relatas, vel cum in civiles 
discordias aut in sui saeculi luxum invehitur. Tunc enim Romana 
virtus in ejus carminibus elucet quam non aliunde atque ex divitiore 
sua natura feliciter expressit». 

Quid nunc de poeticis Horatii virtutibus? Ejus numen poeti¬ 
cum non ut Pindari qui monte decurrens velut amnis imbres, quem 
super notas aluere ripas fervet inmensusque ruit, profundo ore (2) ; 
sed more apis grata carpentis thyma per laborem plurimum ope - 
rosa carmina fingit. (3) Sunt ergo carmina Horatiana fructus laboris 
patientis et adsidui, nec facilitate gaudent Ovidiana; at iste defectus 
ipsa poetae indole et ingenio nixus, nitiditate compositionis operitur 
et plenitudine locutionis. Delectat profecto sententiarum amplifican¬ 
darum mira fecunditas quibus carmini majestatem conciliat. Delectat 
imaginum copia quibus omnia, quae dicit, sub sensum cadunt, vero¬ 
que motu agitari videntur. Delectat denique concisa quaedam brevi¬ 
tas, quae etsi fortasse interdum operosior, nescio tamen quid nervo¬ 
sum orationi confert. Versus nunc remissus et mollis, nunc paulo 
laetior atque hilarior, nunc vero citatissimus, prout argumenti pos¬ 
tulat indoles. 

In odis quas dicere possumus leviores, pogta proprios exprimit 
sensus, naturam, amorem; odis heroticis non ille calor inest et since¬ 
ritas quae in carminibus ad amicos videri licet. (4) Natura quoque non 
imum tenet locum in lyrica Horatiana. Nunc hiemem et ver descri¬ 
bit^'; nunc amoenitate laetatur silvarum Tiburis et Tarenti, unde 
loquaces limphae desiliunt (6) ; nunc placet per suos fines et aprica 
rura lenis incedere* 7 ', beatosque illos dicere qui procul negotiis pa - 
terna rura bobus exercent suis (S> . Naturae vero contemplatio cor 


(1) Vallaurius, Hist. crlt. lltter. lat. c. 7. p. 72.-(2) Carm. IV, 2-5 -(3) id. 2. 2S.-(4) I. 24t 1, 3; II. t7. 
-5) id. I, 9; I. 4: IV. 7 -(6) id. III. 13 -(7) id. III, 18.-(8) Epol. II. 

poetae non attingit, ut in Vergilio et Tibullo, sed philosophicos in¬ 
nuit cogitatus, de brevitate vitae, de necessitate mortis, cet. In odis 
civilibus res agit politicas, morales et religiosas; mores Romanorum 
corrigit, Augustum ejusque familiae membra celebrat (1) , praeteritas- 
que Romae glorias conmemorans, cives hortatur ad virtutes (2) . Sunt 
denique velut hymni aliqui officiales in festis religiosis canendi, in 
quibus eminet Carmen Saeculare, duobus choris viginti septem 
puerorum totidemque puellarum e nobilissimis Romae familiis reci¬ 
tatum in ludis saecularibus anni XVI a. Christum natum. 

In Epodis, inter odas et satyras aptissime insertis, quos ipse 
iambos appellat, numeros animosque secutus est Arquilochi^ cujus 
metricam, uti ibidem ait, primus invexit; quod tamen ita intellegen¬ 
dum est ut dicamus eum primum Epodis juncta carmina iambica 
aptasse linguae patriae. Etenim Catullus aliique longe ante ipsum, 
Alexandrinos secuti poStas, trimetros et dimetros, exclusa scaenico¬ 
rum licentia, adhibuere. Demum de metris Horatianis pauca innuere 
sufficiat. Systemata carminum utrum omnia sumpserit ab Alcaeo 
nullo modo definiri potest, cum paucae sint et nimis disjectae hujus 
poetae reliquiae. Horatius ipse fortasse invenit metra sapphici ma' 
joris et iambelegi, quae apud Graecos desiderantur; in multis etiam 
artem metricam a Graecis acceptam perfecit. (4) 

H. MARTIJA, C. M. F. 


Ad Romanum Pontificem 

HYMNUS 


Salve magister gentium, 
Romane salve Pontifex! 
Aucti supremo spiritu 
longo renident ordine; 
caelestis et tu claviger, 
nec Petrus unquam decidet. 
Te veritatis nuntium 
Chisti fideles audiunt, 
et ultimis a finibus 
quot osculari confluunt 
Apostolorum limina 
linguis canunt te plurimis. 


(1) Carm I 2, 13; IV. 4 et 14.-(2) Id. III. 1-6.-(3) 
orolegomena in Horatii Carmina, ed Mueller, Teubner. 


Tu namque Pastor es bonus, 
non militum dux ferreus; 
inermis, at quo lumine 
serena lustras pectora, 
mentes superbas fulminas, 
portas averni conmoves. 

Promissa Christi praevalent. 

Ergo perennes gratias 
Patri simulque Filio 
agamus et Paraclito. 

Sit Trinitati gloria! 

Sit magna pax Ecclesiae! 

M. A. Caro 

EpUt. I, 19, 23. — (4) ci. De metris Horatianis, sive 

NOVA ET VETERA 



Adjuncta denique in pictura sett tabula, curricali hujus academici, quod 
jam jam exstinguitur, ultima adulescentes nostri communiores cernent ludendi 
rationes, quae quidem prolixius multiplicari, diversorum populorum moribus 
temporibusque consideratis, facile possent, jam vero ludus, ut innuit lexico- 
graphus Forcellinius, est exercitatio quaevis animi corporisve, recreandi cau¬ 
sa suscepta. Tales quippe surit, quae a pueris fleri solent, ut ludus globulo¬ 
rum, oscilli, trochi...; quae lucri causa praesertim ineuntur, ut ludus latruncu¬ 
lorum, aleae...; quae a ludiis publice ad populi oblectamentum eduntur, 
qualia sunt spectacula omne genus. Horum fere ludorum seu spectaculorum 
unice fuit cupida gens Romana. Ii vero in circo, in theatro, per compita..., 
edebantur cum in honorem deorum, tum ad oblectandum populum. Eorum 
autem ali! nominabantur a loco, ubi fiebant, ut circenses, scaenici, theatra¬ 
les...; alii nomen a deo, cujus in honorem debantur, usurpabant, uti Capitoli¬ 
ni, Apollinares, Florales...; isli a causa, propter quam flebant, ut juvenales, 
funebres, votivi..., illi a tempore, ut saeculares... vel a celebritate et apparatu, 
ut magni, maximi... appellabantur. 

Itaque, ludorum publicorum seu spectaculorum vocobulario misso, quod 
nostro sane abundantius est, magna in genere penoria eorum vocabulorum, 
quae ad ludos Jocosve pertinent, Latina quidem in lingua, quod contra in His¬ 
panica, detegitor. Idcirco non inconsentaneum duco, si ejusmodi nomenclatu¬ 
ra, quem ad modum et reliqua vocabolorii familiaris seu vulgaris, in dies 
evolvatur ab studiosis Latinitatis. Ut enim nunc quidem est, nullibi Latina lin¬ 
gua adeo inexculta manet, sententia quidem mea. 

In modum, igitur, tentaminis notiora apud nostrates ludicra resumere his 
in pagellis juvat, quae cum scriptori tum lectori tamquam ad ineundum vaca¬ 
tionum curriculum praebebunt pontem. Trita autem via incedendo, tubulae 
rerum prae primis nomina Latina damus: 


1 

Latrunculorum ludus 

10 

philarmonica 

19 

trochus 

2 

domini ludus 

11 

sibilus 

20 

diabolus 

3 

bursa 

12 

manuballistula 

21 

reticulum 

4 

alea 

13 

zootropus 

22 

follis 

5 

rex 

14 

velocipedum 

23 

castellorum expugnatio 

6 

equus 

15 

staticulum 

24 

globuli 

7 

turris 

16 

crusma 

25 

mimus 

8 

pedes 

17 

tudicularis ludus 

26 

calculorum ludus 

9 

regina 

18 

tudicula 

27 

arculus 


Atque, complementi hoc loco animique gratia, sequentem etiam ludicro¬ 
rum nomenclaturam referre praestat in Palaestra Latina nostra hinc inde jam 
agitatam: 


Anseris ludus 

archirotula 

bacillorum ludus 

bolus 

caestus 

castrum 

cernualia 

clavulae ludus 

coryceum 

cursus equorum 

discus 

duodecim scriptorum ludus 


fritillus 

giraculum 

grallae 

harpastum 

hastiludium 

justa 

lusoria (charta) 

malleorum ludus 

oscillum 

paganica 

pediludium 

pila 


pyrgus 

scrobiculorum ludus 

scrupulus 

sphaeristerium 

sphaeromachia 

talus 

tauromachia 

taxillus 

tessera 

turbo 

velitaris ludus 


Neque tandem omnino inutilis aut extemporanea erit nomenclatura prae¬ 
cipua earum vocum, quae maxime in spectaculis fingendis usu veniunt. Se¬ 
quentia dumtaxat memento: 


Amphitheatrum 

aulaeum 

cavea 

cinema 

circus 


comoedia 

concentus 

cuneus 

greges-ium 

histrio 


ludius 

musicus 

orchestra 

pantomima 

persona 


podium 

postscaenium 

praecintio 

proscaenium 

scaena 


siparium 

tessera 

theatrum 

tragoedia 

velarium 


Quod autem facile e vocabulario ludorum jocorumve adlato eruitur, om¬ 
nes fere ejusmodi voces sunt quasi nostrorum hodiernorum ludorum transla¬ 
tiones seu accommodationes plus minus adcurntne, ut ludus anseris, diabolos, 
pediludium... ab antiquis scilicet Latinis ignotae. Id vero sermonis Latini hac 
in re penuria exegisse in comperto est. Neutiquam tamen eorum probamus 
sententiam, qui extera promptius in linguis vernaculis ludorum quaevis nomi¬ 
na admittunt, ut croquet, foot-ball..., quibus adeo recentiores linguae ex eo¬ 
rum quidem, quorum inleresf, incuria foedantor. Consultius sane docimus, 
donec adcuratius verbum inveniatur, exterum vocabulum convertere seu apta¬ 


re ad hunc ferme modum: croquet=lodus malleorum, foot-ball=pediludium... 
Hoc enim modo, etsi non ita adaequato, lingua non barbarismis repletur, alias 
a vulgo inextricabilibus. Ceterum hac in re, sicuti in aliis linguarum probiem- 
matis, non unius dumtaxat, sed conjunctim sumpta opera desideratur. Quod 
autem Latinae linguae numquam deficiat in votis habemus. 


I. GonzAlez, C. M. F. 

Academiae Cervariensis Viri Litterati. 

Blasii Larraz, S. J. 

Humaniorum Litterarum Cervariensis Professoris Ecloga 


ARENNIS 


Argumentum! In hac ecloga, quae 
Arennidis nomine venit, nvmpha Techno- 
phile philosophiam repraesentat, Themis 
autem jurisprudentiam. Adulescens cujus 
doctoriae in philosophia inaugurationi 
plauditur est Ignatius Arenys claris pa¬ 
rentibus in Udurae Valle ortus, qui qui¬ 
dem post tres annos in colenda philosophia 
conlocatos apud Cervarienses Academicos, 
jurisprudentiae sese dederat studio, et ob 
praeclarum, quo erat, ingenium cum sua¬ 
vissimis moribus et aetatis flore conjunc¬ 
tum, dignus visus fuit patrono in doctura 
suo pro quo, sub nympharum specie, sibi 
singulae vindicando et jurisprudentia et 
philosophia amabaeo carminis genere decer¬ 
tarent. Hic magnae spei juvenis citius mor¬ 
te praeocupatus est, quam ingenii splendore 
litteras posset ornare. Exstat tamen ejus 
pulcra dissertatio De Missilibus ad leg. 9 


paragr. 7 de adquirendo rerum dominio 
prolusio praecedens pro-docturae in jure 
civili periculum; Cervariae typis Academi¬ 
cis apud Antonium Jbarram, anno 1761. 

Loci Vergiliani paralleli-' Pater 
Larraz, in hac ecloga Vergilium maxime 
est imitatus. Exemplar prae se habuit prae¬ 
cipue eclogam VIII. Huic similem habet 
propositionem, Verg. Ecl. VIII, 15; simi¬ 
lem dedicationem, 6-13; similem narratio¬ 
nem, 14-16; similem cantum Themedis et 
Damonis cum versu intercalari, 17-61; si¬ 
milem transitionem, 62-63; similem cantum 
Technopiles et Alphesiboei cum versu in¬ 
tercalari, 64-104; similem conclusionem, 
105-109. Praeterea invocatio quam praebet 
Larrazius illam Vergilii refert ad mentem 
Aen. VII, 641-645; narratio satis respon¬ 
det etiam Vergilianae narrationi eclogae 
VII, 1-10. 


Themis, Technophile, Arennis 

Technophiles musam nymphae, nymphaeque Themistos 
Dicemus musam; quas scilicet aemulus ardor, 

Jam pridem infensas, ob pulchrum incessit Arennin. 

Vos modo regales coepto faveatis Athenae; 

Tuque modo, octuplices agitas dum, Diva, triumphos; 5 

Hanc patiare tuis hederam me attexere lauris, 

Ast, meministis enim, mihi vos memorate, Camenae, 

Queis illae studiis, quove illae carmine tandem 
Ediderint dulces aequo in certamine cantus. 

Ergo ubi ab oceano, venturi nuntia Phoebi, 10 

Surgebat roseis invecta Aurora quadrigis; 

Hinc sua Technophile, Themis hinc sua carmina multum, 

Atque diu meditata, locum cepere palaestrae, 

Sparsus ubi arboribus tendebat gramina campus, 

Spirabatque levis, foliis nutantibus, aura. 15 

Ac primum, tereti Themis ut accessit olivae, 

Et libram, et gladium, quae signa gerebat, ab altis 
Suspendit ramis; tum molli insedit in herba, 

Expediens calamos, signoque intenta canendi. 

Technophile placidas lauri divertit ad umbras: 20 

Circinus e ramis, radiusque, et sphaera pependit: 

Mox etiam viridi consedit gramine; et ipsa. 

Expediens calamos, signoque intenta canendi. 

At procul in tumulo, nam sic convenit, Arennis 

Constituit se se coram, pugnaeque futurus 25 

Materia, et grato simul in certamine judex. 

Tunc sic orsa Themis, nam primam hanc jusserat ille: 

Them. «Aemula jam Themidos, Themidos concedat honori 
Nec se se forma, nec Arennidos indole jactet. 

Dicite io, nyphae; meus est jam pulcher Arennis, 30 

Technophiles quondam fuerat qui pulcher Arennis! 

Te Charitum finxere manus, nova gloria nostri: 

Et tibi nascenti, tanta de prole superbum 

Ordinum risit; quam magna est, risit Udura,- 

Prataque; et undisoni plausere fluenta Valirae. 35 

Te clari et magni similem genuere parentes, 

Antiquua de stirpe sati; quos Vallis Udurae, 

Ceu proceres, nullos queis non deferret honores, 

Ter centum integros usque est venerata per annos. 

Dicite io, nymphae; meus est jam pulcher Arennis, 40 

Technophiles quondam fuerat qui pulcher Arennis! 

Illi opulenta domus, nullum ulli tempus egenti 
Clausa domus; denos etsi quater amplius ipsa 
Semper alat dominosve, agrive ad pensa ministros; 

Totos usque dies, et totas pervia noctes 45 

Hospitio queiscumque patet; tum plurima pressi 
Copia lactis ibi est; tum praebent flumina tructas, 

Stellatas tructas; suibus quoque lucus abundat, 

Quaesitasque parat laeta ad convivia pernas. 

Ecquid quod multus quoque victima concidit agnus? 50 

Quod Bacchi, et Cereris vis ingens? quod sua campus 
Munera, castaneam, cerasumque, et persica mittit, 

Punica mala, nucem, prunumque, pyrumque falernum? 

Dicite io, Nymphae; meus est jam pulcher Arennis, 

Technopiles quondam fuerat qui pulcher Arendis! 55 

Multa patri pascunt pecora, atque armenta; juvencus 
Multus arat; multis sunt illi in finibus agri. 

Machina perpetuum Patri quoque bina laborat 
Purgandis ferri venis, ferroque secando; 

Plurimus et Brontes, Steropes ibi plurimus ardet. 60 

At neque divitiae quidquam virtutis amori 
In sancta nocuere domo; neque dulcis Arennis 
Propterea nostras invitus venit ad artes. 

Quin se Technophile tres ipsos tradidit annos 

Ah! nimium longos; sed tres se tradidit annos! 65 

Nunc, aliquando mei tandem miseratus amoris, 

Me colere, et posthac Themidos se dicier optat. 

Dicite io, nymphae; meus est jam pulcher Arennis, 

Technophiles quondam fuerat qui pulcher Arennis!* 

Haec Themis, et facto cantandi hic fine, quievit. 70 

In juvenem intendens oculos; simul ore sereno, 

Spem palmae simulat, premit imo in corde timorem. 

Tum sic Technophile contra modularier orsa; 

Tech. «Non adeo est nostri, non est oblitus Arennis. 

Ille, puer quondam, primum ut me vidit, ad artes, 75 

Sponte meas, nullo puerum cogente, cucurrit; 

Me coluit solam; soli tres serviit annos; 

Noctes atque dies solum hoc ex ore pependit. 

Frustra illum dulces secum retinere Camenae 

Tentarunt; frustra Themis illum saepe vocavit. 80 

Non adeo est nostri, non est oblitus Arennis! 

Me duce per totam, quanta est natura, vagatus: 

Queis sata principiis concrescant corpora, vidit, 

Queis eadem causis generentur, qualia brutis, 

Qualia sint homini, seu animo seu corpore, sensa, 85 

Qui mare nunc tumeat, tumidas qui nunc premat undas. 

Quae vis ventorum, rapidi quanta ira sit ignis, 

Foetaque quid rerum terrae intus viscera claudant; 

Non adeo est nostri, non est oblitus Arennis! 

Mecum ille ad superas caeli se sustulit auras 90 

Contemplaturus Phoebi, astrorumque micantes 
Alta Jovis per regna vias, mirandaque quotquot 
Interdum attonitis praebent spectacula terris; 

Mecum ille et pluviae, atque horrendi fulminis ignis 

Et tonitri causas didicit, quae et cumque coruscis 95 

Ventorum in regno fiunt meteora sub astris. 

Non adeo est nostri, non est oblitus Arennis! 

O quoties, quantas nostro pro nomine pugnas, 

Aut idem tulit illatas, aut intulit idem 

Quin tamen a pugnis unquam nisi victor abiretl 100 

Immo etiam, Themidos postquam respexit amorem; 

(Nec respexisset, nobis renuentibus, unquam) 

Sed, me duce, Themidos postquam respexit amorem; 

Non potuit nostras quin saepe rediret ad artes, 

Nequidquam hos reditus secum indignante Themisti. 105 

Non adeo est nostri, non est oblitus Arennis. 

Postquam ille est Themidos, pro me sudavit et alsit; 

Postquam ille est Themidos, nostros ambivit honores; 

Proque his in mediam cupidus descendit harenam; 

Proque his in multam produxit proelia noctem. 110 

Non adeo est nostri, non est oblitus Arennis! 

Est, est Technophiles etiamnum pulcher Arennis, 

Technophiles quondam fuerat qui pulcher Arennis!» 

Talia dulcisono vix carmina fuderat ore, 

Conticuit, certae tantum non conscia palmae. 115 

Tunc, pulchris ut mixta rosis candentia fulgent 
Lilia, et admixta gratos dant luce colores; 

Sic juvenis niveum depinxit purpura vultum. 

Tandem, fixa solo demittens lumina, fatur: 

Ar. «Non equidem, Divae, non hoc ego dignor honore, 120 

Is neque sum, tantas pro quo committere lites 
Vos ego jure rear; tanti nec Arennis haberi 
Vel tibi, Technophile, tibi vel, Themis aurea, debet. 

Sed quoniam inmerito pro me certamine juvit 
Decertasse prius, juvat et me judice palmam 125 

Nunc tribui; mea jam quae sit sententia, paucis 
Expediam verbis: Utraque est, me judice, victrix. 

Quippe meum vestri justum quod spectat amorem, 

Omnia quo tantae retulistis robora pugnae; 

Sic vestrum quamcumque, Deae, complector; ut omni 130 
Technophilen studio, Themidem complectar et omni. 

Quod si quando meis sic poscent tempora rebus, 

Ad Themidem ut videar propiorem advertere mentem; 

Ne cui forte tui videar tunc immemor, ista 

Tu mihi, Technophile, de lauro texe coronam; 135 

Non meritam posco, at de lauro texe coronam; 

Quae sit ubique tuum me testatura, mihique 
Quae sit ubique tui monumentum et pignus amoris». 

Dixit: at illa, sacras carpens de vertice lauros, 

Extemplo sertum multa contexuit arte; 140 

Quod modo Technophiles ego nomine tempora circum 

Imponam juveni, quando hic se sistit ARENNIS. 

Quod felix faustumque siet; quod vertat honori, 

DIVA, tuo; doctae, quod vos plaudatis, ATHENAE. 

Quod mihi poscenti liceat per te, inclite PRAESES. 145 

NOTAE 


Propositio, 1-3 

Technophiles: gen. Graecus ex zzyvv |= 
ars e! — studiosa. Musam: cantus. 
Themistos: gen. Graecus ex &£\>.i$=jus- 
titia. Nymphae: numpharum nomine ve- 
niebant puellae semideae quae juxta fabu¬ 
lam praesidebant aquis, silvis, arboribus, 
montibus, disciplinis, cet... Scilicet: ut vi¬ 
dere est. Aemulus: rivalis. Infensas: ini- 
cas. Arennin: ex Arennis nomine ab 
Catalaunico Areny Graeco modo petito. 

Dedicatio, 4-6 

Modo: nunc. Coeptum: consilium. Fa¬ 
veatis: favete; in prosa oratione difficile 
admittitur conjunctivus modus pro impera¬ 
tivo. Athenae: variae disciplinarum facul¬ 
tates quae propriis professoribus et alumnis 
in sollemnibus repraesentatae aderant. 
Diva-octuplices triumphos: mos erat re¬ 
giae Academiae Cervariensis octavam In - 
maculatae Deiparae consecrare primis m. 
Maji diebus. Tuis lauris: tuo nomini. At¬ 
texere: texendo addere. 

Invocatio, 7-9 

Comenae: idem ac musae; nmusae quas 
memorant Graji, Casmenas esse vole¬ 
bant majores nostri» ( Varr. 7 L. L. 26 ). 
Queis studiis: quam impense. Tandem: 
hic expletiva est conjunctio (Ser. ad Verg. 
Aen. I, 335 ; «Et quo sub caelo tandem, 
quibus orbis in oris: Habet enim tandem, 
his et similibus locis elegantem vim quae et 
in demum simili usu adparet»). 

Narratio, 10-27 

Vunde et pulcre describitur tempus lo¬ 
cus, aer, situs nympharum concertantium 
indoles atque in certamine judicis positio 
(Cjr. Verg. Ecl. VIII, 14 - 16 ). 

Hinc Technophile, Themis hinc: mira 
concertantium obpositio. Nutare: vibrare. 


Thentidos Cantus, 28-69 

28 35 . Laudatur Arennidos persona. 
Themidos; gen. Graecus qui bis repetitur 
elegantissime diversi nominis complemen¬ 
tum et aemula et honori. Dicite io! nym¬ 
phae...: nihil dici potest clarius, nihil 
delicatius, nihil elegantius his duobus ver¬ 
sibus intercalaribus. Charitum: gen. plu¬ 
ralis; Charites erant Ires Gratiae, Thalia, 
Euphrosyne, Aglaja; tres puellae unius 
ejusdemque pulcritudinis. Ordinum: oppi¬ 
dum natale Arennis. Nova gloria: in voca¬ 
tivo. Udura: Andorra in qua Republica 
situm est Ordinum. Valira: rivulus in 
inedia valle cujus fontes in modum coronae 
circumcrepilxntes jucundissimum prospec¬ 
tum praebent. 

36 - 41 . Laudantur parentes. Sati: orti. 
Ceu: tamquam. Nullos non: omnes. Ter- 
centum integros per annos: per tria sae¬ 
cula; usque: semper; integros: longa pae¬ 
nultima syllaba (Cfr. Verg. Ecl. IV, 5; 
«Magnus ab integro saeculorum nascitur 
ordo». 

42 - 47 . Laudatur domus. Illi (est). Nul¬ 
lum tempus; amplius quater denos: 
plus quadraginta, accus. durationis. 

47-53 Laudatur res familiaris cum 
virtute. Machina: extrahebatur ferrum 
atque conflabatur. Brontes Steropes: 
erant Vulcani ministri (Cfr. Verg. Aen, 
VIII, 426 - 5 ; «Ferrum exercebant vasto Cy- 
clopes in amro-Brontesque Steropesque et 
nudus menbra Pyracmon). Artes: solacia. 

64 - 67 . Aemulatio amoris. Dicier ut in¬ 
fra meditarier et similia pro dici et medi¬ 
tari ponuntur poetice; utuntur tamen in 
prosa etiam inierim oratores, verum admo¬ 
dum raro (Cfr. Vat. apud Clc. fam. 5: 
»Pro se causam me dicier vult»). 

Transitio, 70-74 
Technopolis Cantus, 75-113 

74 - 80 . Primus versus est intercalaris. 
Themis ut cantum claudat duos intercala¬ 
res resumit Technophiles versus aliquatenus 
mutatos ut magis adpareat Themidem ab 
Arennide prae se non amari. Amoris ar¬ 
gumenta. 81 - 88 . Terrestris naturae cogni- 
nitio. 8 g 100 . Caelestis naturae cognitio. 
101 - 110 , Numquam ab ejus amore disces¬ 
sit vel ad alterius amorem adlecta. Adverte 
illas repetitiones: Themidos postquam 
respexit amorem: postquam ille est The¬ 
midos; proque his in mediam; proque 
his in multum 

Transitio descriptiva, 114-119 

Arennidis iudicium de certamine 120 - 
138 . Divae: nymphae. Indignum tanto 


amore se profitetur. Non equidem: (Cfr. 
Verg. Aen. I. 33 gy. Is neque sum (Cfr. 
Verg. Ecl. III, 108 ). Adverte etiam dupli¬ 
cem illam repetitionem: de lauro texe co¬ 
ronam; quae sit ubique tui et, paralelis- 
mum cum Technophiles cantu ad finem. 

Conclusio, 139-143 

(Cfr. Verg. Ecl. II, 47 ). 143 - 145 . 

Quod felix faustumque siet; siet pro sit; 

est illa forma vetus. 

Quod vertat.., quod vos... quod...; 
optandi locutiones variae apud veteres usi¬ 
tatissimae. 

Emmanuel Jovfi, C. M. F. 

Cervariae 16 m. Aprilis in festo Pas¬ 
chalis Domini 1933 . 


Epistulare Commercium 

Andreas Avenarius S. V. D. Emmanueli Jove, C. M. F. p. s. d. 

Ecce tibi, quod promiseram, muneris. Omne habes. Santolii hymnis nescio 
quid Divinum adspiratum esse videtur. Eft in meis rebus libellus, in quem ante 
annos triginta rettuli sacros hymnos, quos in quodam «paroissien Romain» vetusto 
et sine altero operculo libro precum, reppereram. Eum his diebus quaesitum dum 
lego, agnosco Santolii exempla. Illi libello meo inscripta video: Hymni dioecesis 
Ambianensis et aliarum. Scripsit Andreas Haberi a. MCMII. Qui ego tum septem- 
decim annorum puer suspicarer post annos triginta ea carmina mihi oble&amento 
futura esse? 

Et hattenus quidem de Santolio- Venio ad me ipsum. SihleiSShemium vene¬ 
ram in Natalis Christi pervigilio. Ter inspersum mihi sal est sed aegre a medico 
inventa vena erat, quia multa loca concalluerant. Neque ferendi erant dolores men¬ 
sis septembris. Sex illis diebus multum usus sum ad scribendas litteras, et ad ea, 
quae ad historiam trium illorum ducum Bavariae castellorum pertinent cognoscenda. 
Hic etiam Balde, poeta, multum commeavit et bis ell in lyricis ejus de S£hleiSSheim 
2, 25 et 4, 46. A medico dimissus sum pollremo anni die, quo iter feci Ingollfa- 
dium, qua in urbe Societatis noltrae est seminarium, et ubi mihi negotium cum ar¬ 
tifice orthopaedicarum rerum fuit. III Nonas Jan. incolumis quidem, sed vehementer 
fatigatus, in sedem meam reverti. Heri s£holae Latinae Graecaeque dari coeptae et 
vita in consuetum immissa alveum. 

Interim accepi «essedum» per Almam, legique quae tuis litteris addidit For- 
narius. Respondebitur, (i) ubi primum meum ad polum continuare coepero iter. Ne 
plura scriberem, multa impediebant. Palaestra, cum scribebam, nondum in manibus 
erat, sed exspeftabatur. Vale. IV Idus. Jan. 

(1) Responsum Jam est In A Ima Roma. 

Conloquia in schola 


Exspectando ferias 

Leovigildus et Segimundus 

L. — Age, Segismunde, magno exultas gau¬ 
dio. Quidnam id est? Opressitne te 
nuntius aliquis perjucundus? 

S.—Quid non exultem, cum propediem fe¬ 
riae aestivales coeperint? Gratiorem 
nuntium mente nullum finxerim 


L. — At istuc non est tanti... 

S. — Tanti quidem est... quando sola libro 
rum reponendorum cogitatio extra 
sensus me jucundissime rapit. 

L.— (jocose) Quid tandem adeo in eos in¬ 
veheris? 

S . — Ufl Cottidie, atque id tot horas, aulae 
scamnis nos cohaerere! 

L. —Tot horas! Quod numero terimus ea¬ 
rum ludendo, quot plures dormiendo, 
et in illis non defatigamur. 

S. — Esto, at studiorum materia aspera est 
in exemplum; neque ignoras, quam sit 
iniquum velis adversis et fluctibus pug¬ 
nare. 

L .—«Per aspera ad astra», vetus est pro¬ 
verbium. 

S .—Ita quidem... novi te mirificum contio¬ 
natorem; sed melius in tempus sermo¬ 
nes istos servaveris, neque oppilaveris 
laetitiam meam. 

L. —Nihil hujusmodi intenderam... 

S, —Igitur, quandoquidem incipiunt feriae, 
abeant curael Quam recte nunc nabit 
annus, abit onus», vel potius ad rem 
nabit cursus, abit ursus». 

L .—Hoc arguit, tibi studium onus esse. 

S . — Et mihi et omnibus, atque id non pa¬ 
rum grave. 

L.—Huic omnibus exceptionem adpones. 

S .—Cui non? Tibine? 

L. —Illis nempe omnibus, qui studiosi sunt, 
namque studium solis pigris grave est, 
qui illud inviti ferunt. 

S,—Est libi gratia, Leovigilde, ob adsen- 
lationem scilicet! 

L. —Crede mihi, Segismunde; esto studio¬ 
sus et verum me dicere experieris. Ac 
si certum est illud pigris «abit cursus, 
abit ursus», non minus est certum «re¬ 
dit cursus, redit ursus». 


Esperando las vacaciones 

Leovigildo y Segismundo 

L. — jOla. Segismundo, estds muy con¬ 
tento! iQu6? iTe ha sorprendido 
algun noticidn? 

S. — Y <>porqu6 no he de estar contento, 
si comenzamos pronto las vacacio¬ 
nes de verano? Yo no me sabria fi- 
gurar un noticidn mds gordo que 
£ste. 

L. — No hay para tanto... 

S.—Vaya si hay para tanto... el solo 
pensamiento de arrinconar los libros 
me vuelve loco de contento. 

L. —(en son de broma) Pues, itanta oje- 
riza les tienes? 

S. — iUf! |Eso de estar cada dia y tantas 
horas pegado al banco de la clase! 

L. —[Tantas horas! |Cudntas no emplea- 
mos en jugar y cu&ntas m4s en dor- 
mir, y no nos cansamos! 

S,—Bien; pero la materia de estudio es 
dspera por demds y sabes que no ha 
de ser muy agradable luchar contra 
viento y marea. 

L. —«Lo que cuesta vale», dice el refrdn. 

S. —Si, si... veo que eres un excelente 
predicador; pero guarda los sermo¬ 
nes para otra ocasidn y no preten- 
das ahogar mi alegria. 

L. —Nada de eso pretendo... 

S.—Pues entonces, si empiezan las vaca¬ 
ciones, jpenas al aire! |Qu6 bien se 
cumple aqui aquel dicho «muerto el 
perro, muerta la rabia». 

L.—tiso supone, que para ti el estudio 
es una carga. 

S.—Para mi y para todos es una carga 
y bien pesada por cierto. 

L,—A ese todos debes poner alguna ex- 
cepcidn. 

S,—iPara quign, para ti? 

L. — Para todo el que es aplicado; por- 
que el estudio s61o es pesado para 
los perezosos, que lo llevan a la 
fuerza. 

S, —Gracias, Leovigildo, por la lisonja. 

L, —Cr6eme, Segismundo; s6 aplicado y 
verds por experiencia que digo la 
verdad, Y si es cierto para el desa- 
plicado que «abit cursus, abit ur¬ 
sus», no es menos cierto que «redit 
cursus, redit ursus» 

De Johanne Santolio poeta (1) 

Atque facile observes teneriorem et suaviorem lyram quoties Santolius Divae 
ple&it Virgini. Testimonio sit quod assumptae in caelum cecinit: 

O vos aetherei plaudite cives: 0 concessa tibi quanta poteSlas! 

Haec e£t illa dies, clara triumpho Per te quanta venit gratia terris! 

Qua matrem,placida morte solutam, Cundis caelitibus celsior una 

Natus siderea suscipit aula. Solo fada minor, ‘Virgo, Tonante. 

Quae non, 'Virgo, tibi dona rependit: Quae regina sedes proxima Chriflo, 

Caeli divitias explicat omnes. Alto de solio vota tuorum 

Verbum veftieras carne, vicissim Audi namque potes flcdere Natum. 

Te Verbum proprio lumine vedit. Virgo, Mater, amas nos quoque natos. 

Qui velo latuit carnis apertae, Divinae Suboli qui dare matrem 

Pleno te satiat numinis hauftu In terris voluit, gloria Patri, 

Et quem virgineo lade cibadi Cujus Virgo parens, gloria Nato, 

In jugem tibi dat se Deus escam. Quo fecunda, tibi, gloria, Flamen. 

Et in tertio hymno poeta orat Virginem, ne no.ftri obliviscatur nam ipsam 
fuisse generis noStri: 

Inter perpetuos numinis hauitus, Ne dedisce genus: nodlra fuidi 

O regina, tibi sanguine jundum Summi Diva parens, Virgo, Tonantis. 

Inter hymnos San&orum praedant, quos cecinit fundatoribus ordinum: Ber- 
nardo, Augudino, Benedido, Brunoni. Et Brunonis quidem hymnos scripsit hortan¬ 
te Alexandro VIII, Summo Pontifice. Quod Bossuetus, cum rescivisset Santolio 
scripsit: «Hymnum S. Brunonis exspedo, speroque fore, qui probetur Pontifici, et 
qui apte concinnatur in ida solitudine. Sed qui fadum ed, cedo, ut abs te eos hym¬ 
nos posceret Summus Pontifex? Mihi narra, quod non contingat cuilibet». 

Ubi materia carminis patitur, res vivas subjicit, fere oculis. Sic fadum ed 
in secundo hymno S. Joseph, quo vitam et adionem nutricii Chridi exponit Sapphi¬ 
co usus metro. Verbis Angelo dignis fedo Sandorum die felicitatem beatorum des¬ 
cribit 

Quam vere alte petita sunt, quibus ille celebrat myderium crucis! Scilicet 
hauriebat ex fontibus fidei nodrae et liturgiae catholicae. Ex imo religiosi pedoris 
fundo profluxisse apparet, quae ille inscripsit «Chrido patienti». Ed tota conle&io 
caminum. En tres strophae: 

Clavis manus, clavis pedes Qui vestit arva floribus 

Confossus haeret Stipiti: Nudus cruci suspenditur: 

Sed quam sui tenacius Qui dat feris cubilia 

Amoris haeret vinculisl Ubi quiescat, non habet. 

(1) Confer, num sup. 123 — (2) Hunc et alios hymnos Santolii ad aliud tempus reservamus. 

Recede, ‘Virgo, Filii Adslando nescis quam tuis 

Tu funus extendis Parens: Natum necas doloribus. 

Paucis exemplis monstravimus poeseos Santolinae vim. Meritam aequales 
tribuere laudem. Quidam in «Diario sapientium» sic judicat: «Omnes nobiscum 
sentiunt poesin Augusteae aetatis, dum purgaretur commentis mythoiogicis et su¬ 
perstitione gentium magis idoneam futuram fuisse ad praedicandam, Dei magnitudi¬ 
nem, quam vulgaris Latinitatis bomoeoteleuta. 

Hoc igitur opus exegit Santolius. In omnium ore erat Santolius. Santolio 
plures in dies dioecesium et parochiarum antiStites mandare hymnos, nam sibi orna¬ 
mento esse ducebant ab Santolio cani suos SanCtos. Et summa aetatis ingenia: Bos- 
suetus, Fenelon, de Rance, Bourdaloue, Corneille collaudabant. Sic Bourdaloue in 
litteris ad eum datis: «Utinam omnes hymni breviarii Romani tuis essent similes! 
Nam sunt inter eos, qui quamvis antiqui, ferendi non sint». 

Bossuetus vero, qui Santolium ut qui maxime ad scribendos hymnos incita¬ 
verat, neque vituperationi neque laudi parcit. Cum poetae contra atque promiserat, 
profanum poema vidisset, acriter objurgavit. Tum Santolius scripsit poetam Chris¬ 
tianum seque ad initium libelli pingi jussit paenitentem flexis genibus et collo fune 
circumdato in limine cathedralis ecclesiae Meldorum haerentem. Tum Bossuetus ad 
eum scripsit: «Videsne quid sit se demittere? Ab religione profe&i sunt versus, 
quibus tu numquam fecisti sublimiores aut elegantiores? Idem anno 1690, mense 
Aprili, scripsit: Tria accepi exemplaria mirificorum iamborum tuorum, neque un¬ 
quam satis est... Num opus est, poeta clarissime, invitare te, ut ad me venias? Quis 
majore jure ad me veniat? Quis mihi te possit esse acceptior? 

Haec Santolii gloria non continebatur finibus Galliae, siquidem Ferdinandus, 
episcopus Paderbornae, poetam numismate aureo honeStatum voluit. Interdum ni¬ 
mium fere habet antithetorum atque emphaseos, nimium interdum carmina limavit: 

Cunila retradabat durus sibi censor et asper, 

Delebat minus apta... 

Castigans rigido, quae sunt male nata, labore. 

Assumpsit etiam quaedam ex exemplis antiquis, quae assidue ei fuerunt in 
manu, quibus eum nos mallemus abstinuisse. Sed his naevulis impediri non potuit 
Santolinorum hymnorum cursus. Qui recepti sunt brevibus intervallis in multas 
dioeceses. 

Et tamen etiam obtredfatum esi sacrae Santolii poesi. Multi carmina repudia¬ 
verunt tantum quod essent nova. Quibus respondit Carolus Parrault, litteratus, illi, 
qui quinquies vel sexies cecinisset feStis anni diebus, nihil sonaturos esse nisi mys¬ 
teriorum, de quibus essent, san&itatem. Et, si qui affirmabant, hoc genus hymno¬ 
rum recedere longius ab simplicitate Ecclesiae, illos refutat his fere verbis: Qui hoc 
dicunt, inquit, nihil faciunt aliud, nisi queruntur, quod illa carmina elegantiora 
esse videantur, sed nemini persuadebunt viliorem Latinitatem plenius quam inge¬ 
nuam ejus linguae puritatem referre pietatem. 

Injuria quidam etiam Jansenii erroribus respersos voluerunt. 

Hymnis adjunxit «ad Chriftum deprecationem», qua animo submisso dedicat 
quae scripsit, Magiftro, et lacrimis precatur, quibus superioris vitae abluat maculas 
Ad extremum Divam orat Virginem, ut se commendet Filio his difty£his: 

Et tu, Virgo parens, non dedignare clientem. 

Qui te saepe vocat, tu bona saepe faves. 

Placabis genitrix, poteris nam flectere Natum, 

Si nequeo nostris fledere carminibus. 

Ferunt Santolium dixisse se libenter carere velle poeseos suae gloria pro illa 
Aquinatis stropha: 

Se nascens dedit socium—Convescens in edulium—Se moriens in pretium 
—Se regnans dat in praemium. 

Hodie raro invenias hymnos Santolii, et pauci respondeant, quis Santolius 
fuerit. Quae carmina exeunte saeculo-septimo decimo paria optimorum temporum 
habebantur poematis, et duo fere saecula in praeclaris Galliae templis concinebantur 
ab liturgis, ex quo usus Romanus inverius eft, oppressa jacent. Haec causa eft, 
quod praeclarum hoc sidus sacrae poeseos occidit. Sed semper Vi&orinorum cum 
Adamo a S. Vi&ore Santolius decus erit, qui opus condiderit, ex quo resplendeat 
quaedam imago Divinae pul£hritudinis. 

Miro fato, inquit Vissacius, Musa Horatiana, priusquam cum antiqua Roma 
sepeliretur, excepta e.ft lyra Prudentii, quo nemo vates illis temporibus extitit 
nobilior. Cujus lyra expiari videntur illa frivola et impia, quae a pagani lyra 
sonuerant. 

Et cum eadem Musa leviter cin&a ad brevem vitam arte excitata vi¬ 
deretur, iterum poeta Chriftianus supremum ejus spiritum excepit et secum 
intulit in tumulum. Neque enim plus affirmare videtur is, qui dicat inter 
omnes Ecclessiae poetas solum Santolium contendere posse cum poetis profanis. 

Quae cum ita sint, si cui ille thesaurus patet, proferat, oro, in medium, 
ne indigno sordeat pulvere. Proferri in lucem cupimus hymnos Santolii, et, si fieri 
potest, hymnorum melodias. 

Andreas Avenarius, S. V. D. 


wr 

index: primus versuum Vergilianorum 
commentatione ornatorum (521-525); se¬ 
cundus nominum propriorum in volumi¬ 
ne laudatorum (526-533); tertius rerum 
omnium, quae personam spectant Ver¬ 
gilii, ut hominis, ut poetae in ejus ope¬ 
ribus, in ejus influxu et relationibus cum 
Homero (535-536); quartus modo analy- 
tico res omnes pertractatas perstringit 
(537-546). 

Eleganti et adcurato sermone quem 
ipse Legionensis non dedignaretur res 
omnes tractat, et sine labore in carmen 
Hispanum etiam transfert quoscumque 
variorum scriptorum, variarumque lin¬ 
guarum versus qui sibi viro erudi¬ 
tissimo frequenter objiciuntur. Vergilius 
omnes vincit aetates et nequidquam re¬ 
pugnante saecuo XIX nostra memoria vi¬ 
vidiore exurgit fulgore; vix quidquam 
debet Homero etenim poetae qui sui est 
juris nihil detrahit imitatio. Homerus 
in fontibus et Phaeniciis et Aegyptiis et 
Graecis prioribus ebibit. Quin et omnes 
quarumlibet gentium poStae consulto 
inconsulto alios sunt imitati ut littera¬ 
rios sibi proprissimos ederent foetus. 
Quidquid est de quibuslibet servililibus 
Latinorum imitationibus, non ideo tum 
Latinae tum Verglilianae litterae origina- 
litate vacant, nam Vergilius sublimes 
animi sensus exprimit a nullo mutuatos. 
Haec summatim in prima parte. 


Vergilius humanarum rerum subli¬ 
miores attigit fines ita ut divinae revela¬ 
tioni sterneret viam; quem in finem ne¬ 
que labori parsit neque genio indulsit. 
Ille in coaevis doctor exstitit et pacis 
nuntius, quam pacem universi expete¬ 
bant populi; postea in Christianis quam¬ 
dam profudit lucem quae ad Christum 
duxit: haec omnia exemplis commons¬ 
trantur in ultimo capitulo. 

Quibus tandem extollam verbis ejus¬ 
modi opus, profecto non invenio; dig¬ 
num quidem magistro qui diu multum 
insudavit non solum in Vergilio sed et 
in Homero et in primoribus pofitis tum 
veteris tum recentis memoriae. De 
Vergilio, eorum quae saeculorum tractu 
dicta sunt nihil non novit auctor, eaque 
in succum et sanguinem suum convertit 
ita ut nostris diebus post celebratum per 
orbem universum Vergiliarum nomen, 
transacto bis millenario obitus ejusdem 
anno, in capite tanti viri tanquam coro¬ 
nidem non floream, sed auream, sed 
adamantinam hoc opus perfectissimum 
conlocaverit. Rdo. P. Espinosa quem 
amicorum numero jamdiu habemus, 
ex animo gratulamur ejusque operi exi¬ 
tum auguramus quem bene meretur. 

E. Jovfi, C. M. F. 

Florilegium Patristicum. Fasc. 
XXXI.—S. Ambrosii De Virginibus. 
Recensuit Otto Faller, S. J. 

Pulcherrimum hoc divi Ambrosii 
opusculum lucem jure merito rursus vi¬ 
det, christiano vivo potissimumque reli¬ 
gioso legendum constanter atque medi¬ 
tandum. Erudita admodum, quae praeit, 
in praefatione ostenditur non fuisse Am¬ 
brosium, qui de virginitatis doctrina 
primum ageret, immo eum ex Orientalis 
Ecclesiae scriptis sumpsisse de re scri¬ 
bendi occasionem Ibidem agitur tum de 
tempore scriptionis, deque libri genuino 
De Virginibus titulo, et longa consequi¬ 
tur critica dissertatio praecipuorum 
codicum scriptum hujus modi in toto 
inve parte complectentium. 

Fasc, XXXII. Laborantis Cardinalis 
Opuscula. Edidit Dr. Arturus Land- 
graf. 

Laborans Pontormae prope Floren¬ 
tiam natus, canonieatu Capuae fruitur 
anno 1160; a. vero 1173 cardinalis crea¬ 
tus, et currente 1191 defunctus est. 
Composuit Compillationem Decretorum 
(1162-1182); praeterea quattuor opuscula 
theologica conscripsit, quorum quidem 
duo De Justitia et Justo et De Vera Li¬ 
bertate nunc primum edita sunt, si exci¬ 
pias tamen frusta praecipua tractatus 
De Justitia et Justo. Editor ejus modi 
opusculi maximam in ordinandam inter¬ 
punctionem adhibuit diligentiam, nam 
stilus auctoris est perquam difficilis et 
salebrosus. '"'pera omnia Card. Labo¬ 
rantis continentur in codice manuscrip- 
to C. 110 Archivi Capituli Basilicae S. 
Petri in Vaticano. Hunc autem fascicu¬ 
lum, quem ad modum et alia Florilegii 
Patristici, iis praesertim, qui scientiis 
theologicis vacant, utilissimum putamus. 

Fasc. XXXIII. S. Aurelii Augustini 
ad Consentium epistula. Recensuit 
MichaSl Sdimaus. 

Consentius quidam Augustino misit 
epistulam, in editione quidem Maurino- 
rum numero 120 signatam, qua nonnulla 
de ratione Inter fidem et scientiam inter¬ 
cedente atque de Trinitate quaerebat. 
Epistula haec, quae fasciculo, de quo 
agimus, praeponitur, anno 410 vel 411 
scripta videtur. Cui Augustinus illam, 
quae in ed. Maurinorum num. 120 signa¬ 
tur, rescripsit. Quid sanctus Doctor de 
fide et scientia deque earuni relatione 
mutua sentiat, paucis quidem verbis 
complectitur; integra tamen epistula 
ejusdem continet aliis jam in operibus 
fusius explicatam sententiam. 

Fasc. XXXIV,—S. Caesarii Arela- 
tensis Episcopi Regula Sanctarum Vir¬ 
ginum. Ed. Germanus Morin, O. S. B. 

Plane cum editore Regulae Sancta¬ 
rum Virginum a S. Caesario conscriptae 
eam parum diu, idque paucis admodum 
locia, apud sanctimoniales viguisse, mi¬ 
randum. Inde ea, ut ante saeculum XVII 


omnibus fere ignota remaneret, eventit. 
Anno vero 1621, refert Morin, a Ste' 
phano Moquot, S. J. Pictavi edita est, 
ex quo paulatim juris publici fit. Tres 
admodum hujus Regulae, qui breviter 
describuntur, codices (M. B. C.) exstant 
quibus quartus T, etsi omnino mutilus 
addi potest. Opusculo accedunt alia 
scripta ad sanctimoniales directa et ad 
norn.am codicum nunc primum edita. 

J. M. a JiMfiNEZ, C. M. F. 

Ferdtnand Lot. — La Fin du Monde 

antique et le D6but du moyen Age. 

■Boulevard Saint-MicheL, 78, Paris. 

Maxime profecto evolutionis huma¬ 
nae Historiae hoc libro conditoria lo¬ 
cupletantur atque honore adficiuntur. 
Titulo uno libri auctoris scopus satis in¬ 
nuitur, qui erudite admodum absolvitur. 
Tres solidas in partes opus dispescitur: 
«La crise du III' sRcle et la reconstitu- 
tion de l’Empire> (pag. 5-211), «La d£b&- 
cle» (pag. 317-257), «Apr6s la deb&cle» 
(pag. 277-511) Haud certe in condenda his¬ 
toria documenta unquam sufficientia om¬ 
nino erunt, aut ea supervacanea, dum¬ 
modo tamen sint selecta et depurata. 
Praesens volumen, cujus bibliographica 
pars auctori habetur «indigente, frag- 
mentaire, incertaine» (pag. 3), tamen 
adfert, eaque numerata, DCCXLII 
(DCCXXXII deest) de Historia volumina. 

Toto vero in operis cursu fluidus ni- 
tidusque sermo, et factorum psicologi- 
cum elementum humanorum cum eorum 
expositione historica mire consociatur. 
Nullas equidem hic singillatim faciam 
operi reservationes, praecipue capiti III 
— «L’Empire romain et 1’figlise au IV' 
sifccle», cum limites Commentarii id su¬ 
peret. Opus nihilo minus historicis cri- 
terii aequanimi maximo profectu erit. 

I. GonzAlez, C. M. F. 


Socios meminisse volumus Palaes¬ 
tram Latinam octobri mense ordiri, 
concludi autem mense junio ut post 
exactas aestivales ferias iterum mo¬ 
rem lectoribus gerat. Quod bene 
vertat! 

UNA BIBLIOTECA CIRCULANTE. (i)—Quae Hispaniae universae lectori¬ 
bus mittit et praestat libros, ephemerides, compositiones musicales atque 
Insuper facilem reddit eorum comparationem. 

Peculiaris atque illa unica missio postalis ad omnium lectorum ambitum pacta uniuscujusque 
ephemeridis circulantis a Directione Generali Tabellaria expresse concessa est (D. 0. 2'9-V'1932) 
Tribus pessefis per gyrum postalem missis vel per signacula tebellaria 
catalogum-reglamentum et supplementum (274 pag.) accipies, quibus praeter 
ea jam partem tuam ob ingressum satisfeceris in diem quo lector inscribaris. 
Pars lectoris annualis septem constat pessetis in antecessum solvendis. 

Mandata praestationis vel emptionis librorum in Bibliographia numeri Aprilis vertentis 
anni examinatorum fieri potest, numerum regestri in Bibliotheca dumtaxat indicando. Linder- 
bauer3T13, Oestlender 3714, Schmitt. Soiron 3716. 

Bibliotheca «Antonio Agustln» Apartado 31. - Tarragona 


(1) Vide verslonem Hispanicam in pag. 3 operculi num. superioris. 


Compositiones vertendae 


El hambre salva de un 
naufragio 

En cierta ocasion (1) un rey hizo su 
entrada (2) en una ciudad (3) dos horas 
(4) despuas dei mediodia. El senado en- 
vidle diputados (5) para cumplimentarle 

(6) . Como el que debfa tomar ia palabra 

(7) comenzase asi (8): «Alejandro Mag¬ 
no... el gran Alejandro...» y se quedase 
cortado (9), el rey que estaba hambrien- 
to(10) le dijo: Amigo mfo, Alejandro 
Magno habfa comido y yo estoy atin en 


ayunas. Habiendo dicho esto (11), conti- 
nu6 su camino (12) hacia el hotel (13) de 
la ciudad, donde se le habfa preparado 
un espl6ndido (14) convite. 

Notulae 

(1) Quondam. (2) Aditus. (3) Acus, 
motus. (4) Abi. temporis. (5) Legatus. 
(6) Debita reddere officia. (7) Sermonem 
habere. (8) Ad hunc modum. (9) Verbis 
frangi. (10) Fame premi. (11) Quibus dic¬ 
tis. (12) Pergere. (13) Diversorium. (14) 
Lautus. 


Telegraphos et Fulgur 

Vir esto frugi (1) nec male utaris (2) opibus. 

Tetegraphos fulgur his carpebat (3) vocibus: 

Nos eadem genuit mater, vis electrica, 

At, heu! natura tam dissimili praeditos (4) 

Cuivis ego prosum, nam momento temporis (5) 

Quascumque in gentes nuntianda (6) defero. 

Sed tu maligna (7) machinaris improbe. 

Mugitu terres homines, aedes destruis, 

Necem affers saepe, gaudens solum cladibus. 

Notulae_ 

(l)Debien (adj. indeclin.) (2) Conj. Prof. Emmanuel Jov£, C. M. F. 

exhortationis cum abi. (3) Insultaba. (4) Moderator 

Dotados. (5) En un instante. (6) Los des- --—-*- 

pachos. (7) Acc, pl. neut. Typogr.pbU F. C.mp. Calmat — T«r.».., 

